**Îți amintești?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți amintești?

...

Îți amintești de ziua-aceea în care totul s-a oprit?

Eram doar noi și ne priveam, ne priveam la nesfârșit,

Și-ți amintești de clipa aceea-n care amândoi credeam

C-alunecăm unul în altul? Ți-aduci aminte ce-am trăit?

...

A fost ca o străfulgerare dintr-o pierdută amintire,

Care-a încărcat de farmec povestea noastră de iubire,

O amintire ce mă face să cred că este cu putință,

Noi să fi fost un singur suflet într-o singură ființă!